गौरतलब है कि सोमवार को मुंबई कांग्रेस के अध्यक्ष संजय निरुपम ने ट्वीट के जरिए बताया था कि कांग्रेस ने मुंबई में भाजपा सरकार के प्रतीकात्मक श्राद्ध और पिंड दान का कार्यक्रम आयोजित किया है. संजय ने बताया कि सुबह 8 बजे से 11 बजे तक श्रंद्धाजलि सभा का आयोजन है. इस श्रद्धांजलि सभा में अखिल भारतीय कांग्रेस कमिटी के प्रभारी मोहन प्रकाश और महाराष्ट्र प्रदेश कांग्रेस के अध्यक्ष सांसद अशोक चव्हाण उपस्थित रहेंगे. बता दें कि नोटबंदी के दौरान पुराने नोट बदलाने के लिए बैंकों के आगे लोगों की लंबी कतारें लगती थीं, उस वक्त कई लोगों की जान चली गई थी और लंबी लाइनों में खूब झगड़े हुए जिसमें कई लोगों की हाथपाई हो जाती थी. लोगों को पुराने 500-1000 रुपये के नोटों को वापस करवाने के लिए 45 दिन का समय दिया गया था.